Vezano uz javni natječaj za prijam u državnu službu na neodređeno vrijeme (KLASA: 112-01/24-01/3)

**OPIS POSLOVA I PODACI O PLAĆI**

**SEKTOR ZA EU, MEĐUNARODNU SURADNJU I PRAVNE POSLOVE**

**Služba za pravno savjetovanje, suradnju i projekte**

**Viši savjetnik –** 1 izvršitelj/ica, radno mjesto (37)

OPIS POSLOVA

* Provedba prvostupanjskih upravnih postupaka
* Postupanja u neupravnim predmetima
* Davanje mišljenja na nacrte prijedloga propisa pripremljenih od strane drugih predlagatelja
* Praćenje primjene propisa u cilju uočavanja nedostataka u pogledu ostvarenja planiranih učinaka propisa
* Priprema odgovora na upite dionika o jednostavnim pitanjima primjene propisa
* Usuglašavanje stajališta s dionicima u pogledu složenijih pitanja primjene propisa
* Formuliranje projekta prema zadanom pristupu i potrebama organizacije (svrha, ciljevi, opis aktivnosti i pokazatelja te okvirni proračun projekta)

PODACI O PLAĆI

Člankom 12. stavkom 2. Zakona o plaćama u državnoj službi i javnim službama („Narodne novine", broj 155/23) propisano je da je osnovna plaća umnožak koeficijenta za obračun plaće radnog mjesta na koje je službenik i namještenik raspoređen ili za koje je sklopio ugovor o radu i osnovice za obračun plaće.

Člankom 13. stavkom 1. i 2. Zakona o plaćama u državnoj službi i javnim službama propisano je da se osnovica za obračun plaće utvrđuje kolektivnim ugovorom, a ako se kolektivnim ugovorom ne ugovori visina osnovice do donošenja državnog proračuna Republike Hrvatske za iduću godinu, utvrdit će je odlukom Vlada Republike Hrvatske.

Člankom 18. stavkom 1. Zakona o plaćama u državnoj službi i javnim službama propisano je da dodatak za radni staž iznosi 0,5 % na osnovnu plaću za svaku navršenu godinu radnog staža.

Koeficijent složenosti poslova radnog mjesta na koje se službenik raspoređuje određen

je Uredbom o nazivima radnih mjesta, uvjetima za raspored i koeficijentima za obračun plaće u državnoj službi ("Narodne novine", broj 22/24) i iznosi 2,10.

**AGENCIJA ZA ZAŠTITU OSOBNIH PODATAKA**